የኢትዮጵያ ከፍተኛ ሊግ ዳሰሳ – ምድብ ሀ
 ጥቂት ክለቦችን በመሪነት ፉክክሩ ያሳተፈው የምድብ ሀየመጀመርያዎቹ 10 ሳምንታት ጨዋታዎች ላይ የተመዘገቡ ውጤቶችን ስንመለከት ከምድብ ሀ ወደ ከፍተኛ ሊጉ የሚያልፈው ክለብ በፍጥነት የሚታወቅ መስሎ ነበር፡፡ ወልዋሎ አዲግራት ዩኒቨርሲቲ በአስገራሚ ግስጋሴ የምድቡን መሪነት በርቀት መምራት ቢጀምርም በመጨረሻዎቹ የ1ኛ ዙር ጨዋታዎች ላይ ያስመዘገበው ደካማ ውጤት ተከታዮቹ እንዲጠጉት አድርጓል፡፡ በተለይ መቀለ ከተማ የነጥብ ልዩነቱን ወደ 1 በማጥበብ አንደኛውን ዙር አጠናቋል፡፡የደረጃ ሰንጠረዡን ስንመለከት ከዚህ ምድብ ወደ ፕሪምየር ሊግ ለማለፍ በሚደረገው ፉክክር ውስጥ የሚገኙት ጥቂት ክለቦች ይመስላሉ፡፡ መሪው ወልዋሎ 32 ነጥብ ሲሰበስብ መቀለ ከተማ 31 ነጥቦች ይዞ አጠገቡ እየተነፈሰ ይገኛል፡፡ ባህርዳር ከተማ እና ሽረ እንዳስላሴ ደግሞ ተመሳሳይ 23 ነጥቦች ይዘው ከመሪው ወልዋሎ 9 ነጥቦች ርቀው ተቀምጠዋል፡፡ ከወልዋሎ እና መቐለ በታች የሚገኙ ክለቦችም በሁለተኛው ዙር ወደ ፕሪምየር ሊጉ የማለፍ ተስፋቸውን የማለምለም ከባድ ፈተና ይጠብቃቸዋል፡፡የእርስ በእርስ ፍልሚያዎችየምድቡ የመጀመርያ አራት ቡድኖች በሁለተኛው ዙር የሚያደርጓቸው የእርስ በእርስ ጨዋታዎች ወደ ፕሪምየር ሊጉ ለማደግ በሚያደርጉት ፉክክር ላይ ወሳኝ ሚና ይጫወታል ተብሎ ይታሰባል፡፡ የሜዳውን ጨዋታ አዲግራት ላይ ሲያደርግ የቆየው መቐለ ከተማም ወደ መቐለ መመለሱ በጉዞው ላይ ትልቅ አስተዋፅኦ ይኖረዋል፡፡ወልዋሎ አዲግራት ዩኒቨርሲቲ በሁለተኛው ዙርከመቐለ ከተማ – ከሜዳው ውጪከባህርዳር ከተማ – በሜዳውከሽረ እንዳስላሴ – ከሜዳው ውጪመቐለ ከተማ በሁለተኛው ዙርከወልዋሎ አዲግራት ዩኒቨርሲቲ – በሜዳውከባህርዳር ከተማ – በሜዳውከሽረ እንዳስላሴ – ከሜዳው ውጪባህርዳር ከተማ በሁለተኛው ዙርከወልዋሎ አዲግራት ዩኒቨርሲቲ – ከሜዳው ውጪከመቐለ ከተማ – ከሜዳው ውጪከሽረ እንዳስላሴ – በሜዳውሽረ እንዳስላሴ በሁለተኛው ዙርከወልዋሎ አዲግራት ዩኒቨርሲቲ – በሜዳውከመቐለ ከተማ – በሜዳውከባህርዳር ከተማ – ከሜዳው ውጪየመውረድ ስጋትበዚህ ምድብ ወደ ፕሪምየር ሊግ ለማደግ ከሚደረገው ፉክክር ይልቅ ወደ አንደኛ ሊግ ላለመውረድ የሚደረገው ትግል ትኩረት የሚስብ ነው፡፡ አምና ከከፍተኛ ሊጉ ወርዶ በዳሽን ቢራ እና ሙገር ሲሚንቶ መፍረስ ምክንያት በሊጉ የቆየው ሰሜንሸዋ ደብረብርሃን ዘንድሮ የሚተርፍ አይመስልም፡፡ በ10 ነጥቦች ግርጌ ላይ የሚገኝ ሲሆን ከመውረድ ለመትረፍ 13ኛ ደረጃ ከሚገኘው ሱሉልታ ከተማ ጋር ያለውን የ7 ነጥቦች ልዩነት የማጥበብ ፈተና ይኖርበታል፡፡ 11 ነጥቦች የያዘው አራዳ ክፍለ ከተማም በመጣበት አመት ላለመውረድ ከባድ ፈተና የሚጠብቀው ሌለላው ክለብ ነው፡፡ አምና ጥሩ አጀማመር አድርጎ በመጨረሻ ለጥቂት ከመውረድ የተረፈው አዲስ አበባ ፖሊስም በወራጅ ቀጠናው የሚገኝ ሌላው ክለብ ነው፡፡ከደረጃ ሰንጠረዡ ወገብ ጀምሮ የሚገኙ ክለቦች ከወራጅ ቀጠናው ያላቸው የነጥብ ርቀት ከ3 ያልበለጠ መሆኑን ስንመለከት የከፍተኛ ሊጉ ምድብ ሀ ወደ ፕረምየር ሊግ ለማለፍ ከሚደረገው ፉክክር ይልቅ ወደ አንደኛ ሊግ ላለመውረድ የሚደረገው ፉክክር የሚጠነክር ይመስላል፡፡አስተያየቶችበምድብ ሀ የደረጃ ሰንጠረዥ አናት ላይ የሚገኙ ክለቦች አሰልጣኞች በአንደኛው ዙር ጉዞ እና የሁለተኛ ዙር ተስፋ ዙርያ ከሶከር ኢትዮጵያ ጋር ቆይታ አድርገዋል፡፡ብርሀኔ ገብረእግዚአብሔር – የወልዋሎ አ.ዩ. አሰልጣኝስለ ግማሽ ውድድር አመት” እንደሚታወቀው የእኛ ምድብ በጣም ከባድ ነው፡፡ በዚህ ላይ ደግሞ ክለቦቹ ያሉበት ቦታ በጣም የተራራቀ በመሆኑ ረጅም ጉዞ እድናደርግ ተገደናል፡፡ በዚህ ምክንያት ውድድሩ ከባድ ሆኖብናል፡፡ ያም ሆኖ ግን የመጀመርያውን ዙር በመሪነት ማጠናቀቅ ችለናል።የመጨረሻዎቹን አምስት ጨዋታዎች ላይ ያሳዩት ደካማ አቋምቅድም እንዳልኩት በረጃጅም ጉዞዎች መዳከማችን በአቋማችን ላይ መዋዠቅ አስከትሎበታል፡፡ ሌላው ትልቁ ችግር በዳኞች ላይ ያለው ችግር ነው ።በሁለተኛው ዙር ወደ ቀደመው አቋም ስለመመለስቡድናችን ከፍተኛ የፋይናንስ ችግር ያለበት ነው፡፡ ያም ሆኖ በአቅማችን የሚሆን ተጨዋቾች አምጥተን ወደ ራሳችን የቡድን አጨዋወት ለመቀየር አስበናል። 3ኛ ላይ ያለውን ቡድን በ 9 ነጥብ ነው የምንበልጠው፡፡ ያም ሆኖ ጠንክረን እንሰራለን፡፡ 8 ጨዋታዎችን በሜዳችን የምናደርግ በመሆኑ የበለጠ ዕድል አለን ብለን እናምናለን፡፡ ይህም ከምድቡ 1ኛ ወይም 2ኛ ሆነን እንደምናልፍ ሙሉ እምነት አለኝ፡፡ ለዚህም ይረዳን ዘንድ ተጫዋቾችን እያሰፈረምን እንገኛለን።ወደ ፕሪምየር ሊግ ጉዞእንደሚታወቀው ውጤት ሲመጣም ሆነ ሲጠፋ የሚወቀሰው አሰልጣኙ ነው፡፡ እኔ ደሞ ቡድኑን ከያዝኩት አንድ አመት ነው፡፡ ከያዝኩት ሰዓት ጀምሮ ቡድኑን በስነ ልቦና እንዲጠነክር እያደረኩኝ ነው፡፡ በተጫዋቾቹም ላይ የበለጠ  ተነሳሽ እዲሆኑ ስራ እየሰራን ነው፡፡ በተጨማሪም የልምምድ ገዜችንንም ከፍ አድርግን ወደ ፕሪምየር ሊጉ ለማደግ እየተንቀሳቀስን ነው።ጌታቸው ዳዊት – የመቐለ ከተማ አሰልጣኝስለ ግማሽ ውድድር አመት” ለውድድሩ የነበረን ዝግጅት መልካም ነበር፡፡ ነገር ግን ውድድሩ ፈታኝ ነበር፡፡ ረጅም ጉዞ ይበዛው ስለነበር አስቸጋሪ ነበር ማለት ይቻላል።ለሁለተኛው ዙር ቡድኑን ስለማጠናከርበይበልጥ እየሰራን የምንገኘው ባሉን ተጨዋች ላይ ነው፡፡ ነገር ግን ባሉን ክፍተቶች ላይ ተጨዋችን ለማምጣት እየሰራን ነው።ጌታሁን ገብረጊዮርጊስ – ባህርዳር ከተማዝግጅት ዘግይተን በመጀማራችን ትንሽ ተቸግረናል፡፡ እንዲሁም የምንፈልጋቸው ተጫዋቾች ውል ባለማለቁ የምንፈልገውን ያህል ክፍተቶችን ለመሙላት ተቸግረናል፡፡ እንደዛም ሆኖ ጥቅምት 15 ዝግጅት ጀምረን ሕዳር 23 ውድድሩን ጀምረናል፡፡ 8 እና 9 ጨዋታዎችን ያለሽንፈት መሄድ ችለን ነበር፡፡ ነገር ግን የስብስባችን ሰፊ አለመሆን ትልቅ ችግር ሆኖብናል፡፡ ቢሆንም ሁሉንም ተቋቁመን 3ኛ ሆነን አንደኛውን ዙር ጨርሰናል፡፡ከመሪዎቹ ጋር ያላቸውን ነጥብ ለማጥበብ ያገኙትን ተደጋጋሚ ዕድል አለመጠቀምበስብስብ እጥረት ምክንያት ተጫዋቾቹን በተደጋጋሚ በመጠቀማችን ይህ ሊከሰት ችሏል፡፡ ቡድኑን በከፍተኛ ውስጥ እንዴት መጨወት እንዳለባቸው አሰልጠናል፡፡ ይህ  በመሆኑም ነው ውጤቱን ማስጠበቅ የቻልነው፡፡ ከዚህ በላይ የዳኞች የውሳኔ ችግር በስፋት አጋጥሞናል፡፡ የእኛ አላማ ሁሌም የዳኝነት ሁኔታውን ፣ የተጋጣሚ ቡድን ደጋፊን እና ሜዳውን ጨምሮ አሽንፈን መውጣት ነው፡፡ ነገር ግን አንዳንዴ የዳኞቹ ውሳኔ በጣም አስቸጋሪ ነው፡፡በደጋፊዎቹ ላይ ያለውን መነቃቃት ስለመጠቀምበመሰረቱ ይህን መነቃቃት የፈጠረው ውጤታችን ነው፡፡ ውድድሩን ስንጀምር ብዙ ደጋፊዎች በሜዳ ላይ  ያልነበሩ ሲሆን ነገር ግን ውጤቱ ሲመጣ የደጋፊዎች ቁጥር ጨምሯል፡፡ በዚህ ምክንያት በተጫዋቹች ላይ እና በቡድኑ ላይ ትልቅ መነቃቃት ፈጥሮ የደጋፊን ጥቅም በከተማችን ላይም ከከተማችን ውጭ በደንብ አይተናል፡፡ አሁን ይህን ደጋፊ ለማርካትም ሆነ ወደ ፕሪምየር ሊጉ ለማደግ ስኳዳችንን የማስፋት እና የተጋጣሚያችንን አጨዋወት በሚገባ አጥንቶ የማሸነፍ ስራ ላይ እንሰራለን፡፡ለሁለተኛው ዙር ስለመጠናከርበአጠቃላይ ተጨዋቾችን በአቅማችን ለማምጣት እየጣርን ነው፡፡ እስካሁን 5 ተጫዋቾችን ማምጣት ችለናል፡፡ ይህም የእኛን የስኳድ ጥበት ያስወግድልናል፡፡ ከዚህም በተጨማሪ ተጨዋቾቹ ጫና ሳይበዛባቸው መጨወት ይችላሉ ማለት ነው፡፡ዳንኤል ጸሀዬ – ሽረ እንዳስላሴስለ ግማሽ ውድድር አመትአጭር ጊዜዬ ነው ቡድኑን ስቀላቀል፡፡ ቡድኑን ለማጠናከር እንዲሁም ቡድኑ ከአንደኛው ሊግ እንደማደጉ በደንብ መዋቀር ሰላለበት ትንሸ ጊዜ ፈጅቶብናል። ውድድሩ በጣም አድካሚ ነው፡፡ በተለይም የተጋጣሚ ሜደ አቀማመጥ፡፡ በተጨማሪም ቡድኑ የራሱ የሆኑ ችግሮች አሉበት፡፡ የበጀት እጥረት እና የመሳሰሉትን ተቋቁመን እዚህ መድረሳችን በራሱ ትልቅ ድል ነው። በቡድኑ ውስጥ ያሉት ተጫዋቾች በአብዛኛዎቹ ከከተማው የወጡ በመሆናቸው የሞራል ጥንካሬያችን ከፍተኛ ነው።ስለ ሽረ ፈጣን እድገትቡድናችን በታሪኩ እንደዚህ ረጅም ጉዞ ተጉዞ አያውቅም፡፡ ውድድሩ በራሱ ከዚህ በፊት ከነበረው በይዘቱም ሆነ በፕሮግራም የተለየ ነው፡፡ ይህ በመሆኑም ከፍተኛው ሊግ በጣም ፈትኖናል፡፡ ቡድኑ ውስጥ  ያሉት ተጫዋቾች በሙሉ ጨዋታ ላይ የተሳተፉ ሲሆን ካለን የስኳድ ጥበት አንጻር ውድድሩ ከባድ ነው፡፡ ቢሆንም ማኔጅመንቱ ፣ የአሰልጣኞች  ስታፍ ፣ በተለይም ደግሞ የተጨዋቾች ተነሳሽነት በጣም ትልቅ ነው።ከመሪዎቹ ያላቸውን ልዩነት ስለማጥበብዋናው አላማችን ፕሪምየር ሊጉ ማደግ ነው፡፡ የበጀት እጥረት ቢኖርብንም ቡድኑ ፕሪምየር ሊጉን እንዲቀላቀል የተሻለ ጥረት እናደርጋለን።እንደ ኄኖክ ኢሳይያስ አይነት ተጫዎቾችን ማጣታቸው ያለው ተፅዕኖኄኖክ ወደ ክለቡ ሲመጣም የተሻለ ደሞዝ አግኝቶ ሳይሆን ከኔ ጋር ባለው ጥሩ ግንኙነት ምክንያት ነው፡፡ እሱን መተካት ከባድ ነው፡፡ ነገር ግን ቡድኑን ስሰራው እንደቡድን እንዲጫወት ስላደረኩት እንቋቋማለን፡፡በሁለተኛ ዙር ክለቡን ስለማጠናከርየክለቡ የስራ አመራር ጥሩ የሚባል መነሳሳት ይታይባቸዋል፡፡ እኔም በምችለው መጠን ቡድኑን ወደ ስኬት እንድወስደው የተቻላቸውን እገዛ እያደረጉልኝ ነው፡፡